**Molėtų rajono savivaldybės taryba**

**SPRENDIMAS**

**DėL NUOMOS SUTARčių NUTRAUKIMO**

2016 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 8 punktu, Savivaldybės negyvenamųjų pastatų ir patalpų nuomos sutarties Nr. T5-17, sudarytos 2007 m. gruodžio 22 d., 6.1.2 papunkčiu, Savivaldybės ilgalaikio materialiojo turto nuomos sutarties Nr. T5-51, sudarytos 2015 m. rugsėjo 2 d., 23.3 papunkčiu, atsižvelgdama į Utenos teritorinės darbo biržos 2016 m. spalio 24 d. raštą Nr. S-1012-(6.2.) „Dėl nuomos sutarčių nutraukimo“ ir Molėtų rajono savivaldybės administracijos 2016 m. lapkričio 3 d. raštą Nr. B22-1827 „Dėl nuomos sutarčių nutraukimo“,

Molėtų rajono savivaldybės taryba n u s p r e n d ž i a:

1. Nutraukti nuo 2017 m. sausio 24 d. Molėtų rajono savivaldybės ir Molėtų darbo biržos 2007 m. gruodžio 22 d. pasirašytą negyvenamųjų pastatų ir patalpų nuomos sutartį Nr. T5-17, sudarytą vadovaujantis Molėtų rajono savivaldybės tarybos 2007 m. lapkričio 29 d. sprendimu Nr. B1-188 „Dėl negyvenamųjų patalpų nuomos“.
2. Nutraukti nuo 2017 m. sausio 24 d. Molėtų rajono savivaldybės administracijos ir biudžetinės įstaigos Utenos teritorinės darbo biržos 2015 m. rugsėjo 2 d. pasirašytą savivaldybės ilgalaikio materialiojo turto nuomos sutartį Nr. T5-51, sudarytą vadovaujantis Molėtų rajono savivaldybės tarybos 2015 m. rugpjūčio 20 d. sprendimu Nr. B1-185 „Dėl negyvenamųjų patalpų nuomos sutarties Nr. T5-30, sudarytos 2010 m. rugsėjo 1 d., atnaujinimo“.
3. Įgalioti Molėtų rajono savivaldybės administracijos direktorių Saulių Jauneiką, jo nesant - administracijos direktoriaus pavaduotoją Karolį Balčiūną, pasirašyti susitarimus dėl 1 ir 2 punktuose nurodytų sutarčių nutraukimo bei turto priėmimo - perdavimo aktus.
4. Pripažinti netekusiais galios:
   1. Molėtų rajono savivaldybės tarybos 2007 m. lapkričio 29 d. sprendimą Nr. B1-188 „Dėl negyvenamųjų patalpų nuomos“;
   2. Molėtų rajono savivaldybės tarybos 2015 m. rugpjūčio 20 d. sprendimą Nr. B1-185 „Dėl negyvenamųjų patalpų nuomos sutarties Nr. T5-30, sudarytos 2010 m. rugsėjo 1 d., atnaujinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras